Document ID: /roh_data/filtered/fineweb-2-filterrobots_roh.jsonl.gz/28292

Natascha Badmann è l'emprima Svizra e la segunda Europeana che retschaiva questa onur. La ceremonia per la triatleta da 54 onns è planisada l’october. Lura duai suenter in onn pausa pervi da corona er il proxim campiunadi mundial dad Ironman avair lieu a Hawaii.
Natascha Badman ha gudagnà l'Ironman a Hawaii en tut sis giadas. L'emprima giada il 1998 e quai sco emprima Europeana. Sia ultima cursa sin Big Island ha ella absolvì il 2016. Ussa survegn ella il pli baud pussaivel l'onur da tutgar tranter las meglras ed ils megliers da l'Ironman.